钦定古今图书集成/明伦汇编/氏族典/第335卷 > 刘元进
## 钦定古今图书集成/明伦汇编/氏族典/第335卷 > 刘元进

按《隋书杨元感传》：“馀杭刘元进，少好任侠，为州里所
宗。炀帝兴辽东之役，百姓骚动，元进阴有异志，遂聚
众合亡命。会帝复征辽东，杨元感起于黎阳，元进知
天下思乱，于是举兵应之，三吴苦役者莫不响至，旬
月，众至数万。将渡江而元感败。吴郡朱燮、晋陵管崇
共迎元进，奉以为主，据吴郡，称天子。帝令将军吐万”
绪、光禄大夫鱼俱罗率兵讨焉。燮战死，元进趣建安。
俄而二将俱得罪，帝令王世充发淮南兵击之。元进
将兵拒战，人各持茅，因风纵火。世充大惧，将弃营而
遁。遇反风，火转，元进退，世充简锐卒击破之。自是频
战辄败，元进、管崇俱为世充所杀。